Source: http://nja.hu/hirek/2006.-szeptemberi-es-oktoberi-tuntetesek/Page-7.jog
Timestamp: 2017-09-19 18:52:01
Document Index: 11686544

Matched Legal Cases: ['Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Újabb rendőröket ítéltek el 2006. október 23-i erőszak miatt
NJSZ hír, 2009. október 15. Nemzeti Jogvédő Szolgálat www.nja.hu
A Fővárosi Bíróság október 13-án meghozott elsőfokú ítéletében végrehajtásában egy évre felfüggesztett hat hónapos fogházbüntetésre ítélt két, Budapesti Rendőr-főkapitányság FK állományába tartozó rendőrt egy békés tüntetővel szemben 2006. október 23-án délelőtt elkövetett hivatalos eljárásban elkövetett bántalmazás vétsége miatt. Az ítélet ellen az ügyészség súlyosítás illetve további bűnösség megállapítása érdekében a védelem felmentés illetve enyhítés érdekében fellebbezéssel élt, így az ügy a Fővárosi Ítélőtáblán folytatódik. Az ítélet a fellebbezések miatt nem jogerős, az ügy a Fővárosi Ítélőtáblán folytatódik. Az ügyben az egyik sértett jogi képviselőjeként, akinek a bántalmazása miatt kimondták a két rendőr bűnösségét a Nemzeti Jogvédő Szolgálat ügyvezetője, Gaudi-Nagy Tamás ügyvéd jár el.
TÁJÉKOZTATÓ a Nemzeti Jogvédő Alapítvány által működtetett Nemzeti Jogvédő Szolgálat 2006 őszi tüntetésekkel összefüggésben ellátott ügyeiről a számok fényében (2009. október 14.)
-ismertetésre került a Nemzeti Jogvédő Szolgálat 2009. október 14-én a Nemzeti Kávézóban tartott sajtótájékoztatóján
Ma, három évvel a 2006 őszi tömeges rendőri brutalitást és bírósági jogsértéseket követően már jogerős bírósági ítéletek tucatjai igazolják a civil és nemzeti jogvédők következetesen hangoztatott határozott és dokumentált véleményét arról, hogy kirívó és nyilvánvaló jogsértések százait követték a rendvédelmi szervek a 2006 őszén utcára vonult tiltakozókkal és megemlékezőkkel szemben. 2006 szeptemberben és októberben több száz ember szenvedett súlyos lelki és testi sérüléseket a tömeges rendőri erőszak miatt, illetve vált önkényes fogva tartás áldozatává.
Ítélet várható a 2006. őszi "tömegoszlatási-perben"
NJSZ hír, 2009. szeptember 11.. www.nja.hu Nemzeti Jogvédő Szolgálat
Ahogy a arról már korábbi hírünkben beszámoltunk Grespik László ügyvéd, a Nemzeti Jogvédő Szolgálat elnökségi tagja 2006. november 7-én, több mint 200 tüntető képviseletében keresetett nyújtott a BRFK ellen annak érdekében, hogy a 2006. október 23-án tartott budapesti tüntetések feloszlatásának jogellenességét állapítsa meg a bíróság.
Elmaradt az ítélet a 2006 őszén meghurcolt tanár ügyében
NJSZ hír, 2009. szeptember 10. Nemzeti Jogvédő Szolgálat www.nja.hu
Adminisztratív tévedés miatt nem idézték a mai tárgyalásra az orvos szakértőket, így a Fővárosi Bíróság ítélete elmarad egy 2006 őszén meghurcolt tanár ügyében.
Ítélet várható egy 2006 őszén meghurcolt tanár ügyében
NJSZ hír, Nemzeti Jogvédő Szolgálat, 2009. szeptember 9. www.nja.hu
A Fővárosi Bíróság a 2009. szeptember 10-én 10 óra 30 perckor kezdődő tárgyaláson várhatóan már ítéletet hirdet Zajácz László 2006 őszi kártérítési perében, amelyet a rendőri erőszaktól elszenvedett, többek között maradandó kézsérülést okozó jogsértések, megalázó és embertelen bánásmód miatt indított. A 2006 decemberében indult perben a bíróság már meghallgatta az intézkedő rendőröket, a meghurcolt károsult életkörülményeinek hátrányos megváltozását igazoló tanúkat, továbbá orvos-szakértőket rendelt ki a brutális intézkedéssel okozott sérülések mértékének megállapítására.
Áttörés 2006 őszi áldozatok kártérítési ügyeiben: peren kívül közel kilencmilliós kártérítés tizenkét meghurcoltnak
NJSZ hír, 2009. augusztus 11. Nemzeti Jogvédő Szolgálat www.nja.hu
Ma ismét felmentéssel zárult egy újabb 2006 őszi koncepciós per
NJSZ hír, 2009. július 24. Nemzeti Jogvédő Szolgálat www.nja.hu
A Pesti Központi Kerületi Bíróság 2009. július 24-én kihirdetett ítéletében felmentett a csoportos garázdaság vádja alól egy ártatlan fiatalembert. A vádlott mellett az ügyészség és a védelem is tudomásul vette az ítéletet, így a felmentő ítélet jogerős. A vádlott védelmét Gaudi-Nagy Tamás ügyvéd, a Nemzeti Jogvédő Szolgálat ügyvezetője látta el.
Holnap ismét pont kerülhet egy újabb 2006 őszi koncepciós per végére
NJSZ hír, 2009. július 23. Nemzeti Jogvédő Szolgálat www.nja.hu
A Pesti Központi Kerületi Bíróság várhatóan 2009. július 24-én 11 órakor hirdet ítéletet Borsándi Balázs büntetőügyében. Az ügyészség két fénykép alapján emelt vádat 2006. szeptember 19-én a Blaha Lujza tér környékén zajlott tüntetés és összecsapások során elkövetett garázdaság miatt. A fiatalember fényképét az iwiw-ről töltötte le egy rendőr, aki őt az eseményről készült fényképen lévő személlyel azonosította, azonban nyilvánvaló különbségek mutatkoznak a fiatalember és a rendőrség által terhelőnek állított fényképen lévő személy között.
A Legfelsőbb Bíróság előtt is győzött egy rendőrség által meghurcolt 2006 őszi áldozat
NJSZ hír, 2009. július 1. Nemzeti Jogvédő Szolgálat www.nja.hu
A Legfelsőbb Bíróság 2009. július 1-én hozott és kihirdetett felülvizsgálati ítéletével hatályában fenntartotta a Fővárosi Ítélőtábla jogerős ítéletét (részletek itt), amellyel Kollár Tibor felperes részére egymillió forint és kamatai nem vagyoni kártérítés, továbbá 360 ezer forint perköltséget ítélt meg a 2006. október 23-án a rendőri szervek által elkövetett kirívóan súlyos jogsértések miatt.
Felmentették Gőbl Györgyöt, a soproni ellenállót 2006 őszi koncepciós büntetőperben
NJSZ hír, 2009. június 19. www.nja.hu Nemzeti Jogvédő Szolgálat
A Pesti Központi Kerületi Bíróság 2009. június 17-én tartott tárgyalásán csoportosan és felfegyverkezve elkövetett hivatalos személy elleni erőszak bűntettének vádja alól felmentette Gőbl Györgyöt a 2006. október 23-án a Budapest, Alkotmány utca – Bajcsy-Zsilinszky út környéki tüntetéssel összefüggésben indított koncepciós eljárásban. Gőbl György védelmét a Nemzeti Jogvédő Szolgálat látta el Gaudi-Nagy Tamás ügyvéd, a szervezet ügyvezetője útján. Az ítélet jogerőre emelkedett, mivel az ügyészség tudomásul vette a felmentő ítéletet, hasonlóan „Szupernagyi” és Pogány András 2006 őszi eseteihez, ahol szintén a vádak képtelensége bizonyosodott be. A rendkívül nagy érdeklődést kiváltó tárgyaláson a hallgatóság soraiban jelen volt többek között Morvai Krisztina a Jobbik európai parlamenti képviselője, továbbá Gonda László a Kossuth-téri mozgalom egyik vezetője.
Eredmények 61 - 70 / 235